stanford-oval/wikipedia huggingface dataset:
פורשה 911
גרסאות > סדרת ה-964 (1990–1994)

לקראת סוף שנת 1989 חוותה ה-911 את ההתפתחות העיקרית ביותר אשר חוותה עד כה עם הצגתה של סדרת ה-964 החדשה.
כאשר היא מבוססת על חידושי טכנולוגיה רבים מהפורשה 959, ה-964 תהיה דגם חשוב מאוד לחברת פורשה עקב מיתון אשר חוותה כלכלת העולם באותה תקופה, כאשר החברה מבינה שאינה יכולה להסתמך על המוניטין שלה בלבד. הדגם הראשון של ה-964 הוצג כ'קאררה 4', כאשר המספר 4 מסמל הנעה לכל ארבעת הגלגלים - החלטה אשר הפתיעה רבים, אך הדגימה את מחויבותה של חברת פורשה לתחום ההנדסה על ידי תזכורת ללקוחות כי הנדסת ראלי ומרוצים (של הפורשה 959 אשר הייתה לבעלת הנעה כפולה) כן משפיעה על מכוניות כביש (ה-964). מקדם הגרר הופחת, ספויילר אחורי אוטומטי הותקן אשר היה נפרס במהירויות גבוהות בלבד על מנת לשמר את קו עיצוב המכונית נקי כאשר הרכב דומם, שלדת הרכב נבנתה מחדש, ולראשונה הותקנו במכונית קפיצים חדשים, מערכת ABS ומערכת הגה כוח. נפחו של המנוע הוגדל ל-3600 סמ"ק אשר סיפק כעת 250 כ"ס. המכונית החדשה עודנה ולוטשה, מה שגרם לעיתונאים לציין כי רעיון ה-911 איבד קצת מטוהרו. גרסת ההנעה האחורית ה'קאררה 2' הגיעה מאוחר יותר בסוף השנה.
בשנת 1990 הציגה פורשה את ה-911 טורבו החדשה, ה-964 טורבו. בשנתיים הראשונות ה-964 הייתה לבעלת מנוע 3.3 ליטר מעודן של הטורבו הקודמת אשר סיפק 320 כ"ס, בנוסף הציגה פורשה מהדורה ראשונה של גרסת טורבו S חזקה עוד יותר מהטורבו הרגילה עם הספק של 350 כ"ס, ומהדורה שנייה עם הספק של 376 כ"ס. לאחר השנתיים הראשונות זכתה הטורבו למנוע החדש בנפח 3.6L ששימש את שאר גרסאות ה-964, אשר סיפק יחד עם מגדש הטורבו 360 כ"ס, ו-380 כ"ס בגרסת הטורבו S החזקה עוד יותר.
ב-1990 הציגה פורשה ב'קאררה 2' תיבת הילוכים מסוג 'טיפטרוניק', תיבה אשר הציעה מערכת ניהול אלקטרונית ניתנת להתאמה והסתגלות בנוסף לשליטה ידנית מלאה בתיבת ההילוכים. פורשה הייתה לחלוצה בתחום זה. כמו כן, ה-964 הייתה לאחת המכוניות הראשונות בעולם אשר הוצעה (החל מדגם 1991) עם כריות אוויר לנהג ולנוסע כסטנדרט, הראשונה בהחלט הייתה הפורשה 944 טורבו (1987).
בהשראת הקאררה RS של 1973, הציגה פורשה ב-1992 שוב גרסת RS ל-911, גרסה אשר תקן מערכת הפליטה שלה היה חוקי באירופה בלבד. מחאות ועתירות של לקוחות אמריקניים, גרמו לחברת פורשה לפתח גרסת 'RS אמריקה' אשר 701 יחידות יוצרו ממנה. אולם, בזמן שה-RS האירופי היה דגם רשמי וייחודי, ה-RS האמריקני היה למעשה מעין גרסה משופרת של ה-911 הסטנדרטית. מחירה של ה-RS היה יקר ב-20,000 דולרים ממחירה של ה-RS אמריקה. מרכב הגוף של דגם ה-3.8 RS מ-1993 היה בעיצוב מרכב הטורבו, ספויילר (זנב לוויתן) משופר וגדול יותר הותקן במקומו של הספויילר האוטומטי, והותקן מנוע בנפח 3746 סמ"ק אשר הפיק 300 כ"ס. מאחר שה-RS\RS אמריקה יועדו להיות גרסאות קרביות וביצועיסטיות ל-911 הסטנדרטית, הן הציעו עימן רק 4 תוספות יצרן, דיפרנציאל מוגבל החלקה, מערכת רדיו AM\FM עם קלטת שמע, מערכת מיזוג אוויר וגג שמש. פנים המכונית היה הרבה יותר בסיסי בהשוואה ל-911 הסטנדרטית, לדוגמה, לוחות הדלת הפנימיים חסרו את משענות הידיים ואת הכיסים לאחסון חפצים, ואילו מנגנון פתיחת הדלת כלל משיכת רצועה פשוטה.
בסה"כ מכרה חברת פורשה 62,172 יחידות מה-964, מתוכן 5,097 יחידות טורבו ו-2,282 יחידות מה-RS.
גרסאות > סדרת ה-996 (1998–2005)

סדרת ה-996 הציגה את השינוי הגדול ביותר אשר חוותה ה-911 עד כה. לאחר 34 שנים של שימוש במערכת קירור אוויר, הציגה פורשה מערכת קירור חדשה ל-911, מערכת קירור מים. בנוסף, לראשונה הציגה פורשה שילדה חדשה ל-911, לאחר שכל הדגמים הקודמים נבנו על בסיס השילדה המקורית מ-1963. דגם ה-996 השפיע רבות על חברת פורשה במהלך שנות התשעים והיה בבחינת קפיצת מדרגה משמעותית לחברה, אולם רבות מן התכונות אשר הגדירו את דגמי ה-911 הקודמים עדיין נשארו.
דגמי ה-996 הראשונים הוצעו במרכב קופה וקבריולה, עם הנעה אחורית או כפולה. מנוע הרכב היה מנוע בוקסר אחורי 6 צילינדרים בנפח 3.4 ליטרים, אשר סיפק 296 כ"ס.
בשנת 2000 הציגה פורשה את ה-996 טורבו, עם מערכת הנעה לכל הגלגלים, מנוע בוקסר 6 צילינדרים בנפח 3.6 ליטרים עם מגדש טורבו כפול אשר סיפק 420 כ"ס, והאצה מ-0 ל-100 קמ"ש ב-4.2 שניות. החל משנת 2002 הציעה פורשה ללקוחות ה-996 טורבו את חבילת ה-X50, אשר כללה מערכת ניהול מנוע משופרת, מגדשי טורבו ומצנני ביניים גדולים יותר, והספק מנוע משופר ל-450 כ"ס. בשנת 2005 הציגה פורשה את ה-996 טורבו S, גרסת טורבו חזקה עוד יותר עם הספק מנוע של 489 כ"ס.
בשנת 2002 הציגה פורשה את הדור השני ל-996, הידוע בשם mk2 או ה-996.2, עם שינויים קלים בפנסי החזית אשר עוצבו בסגנון דגם הטורבו, ושיפור בהספק המנוע אשר עלה ל-316 כ"ס. בנוסף, הציגה פורשה את דגם ה-996 במרכב הטארגה - קבריולה למחצה, ואת ה-קאררה 4S - גרסת ההנעה הכפולה. הקאררה 4S עוצבה במראה מרכב דגם הטורבו הרחב, ועם מערכת בלימה ומערכת מתלים אשר נלקחו מדגם הטורבו.
בשנת 2004 לכבוד יום השנה ה-40 ל-911, הציגה פורשה מהדורה מיוחדת ומשופרת של הקאררה הבסיסית, עם הספק מנוע של 345 כ"ס, ורכיבים מדגם הטורבו. פורשה ייצרה 1,963 יחידות ממהדורה זו, כשנת הולדת ה-911.
בשנת 1999 הציגה פורשה את גרסת ה-GT3 לסדרת ה-996. ה-GT3 היא גרסת מרוצים קלת משקל וחזקה של ה-911, אשר ידעה הצלחות רבות בזירות המרוצים כגון זכייה במרוץ 24 השעות של דייטונה, 2 זכיות במרוץ 24 השעות של ספא, 5 זכיות במרוץ 24 השעות של נורבורגרינג, ו-7 זכיות במרוץ הלה-מאן האמריקני. על מנת שה-GT3 תקבל אישור להשתתף במרוצים, נדרשה פורשה לבנות מספר של יחידות בגרסה חוקית לכביש. ה-GT3 נבנתה בעזרת חומרים קלים על בסיס הקאררה הסטנדרטית, בדגש על ביצועים, מנוע הרכב היה מנוע 6 צינלינדרים אטמוספירי ללא מגדש טורבו, בנפח 3.6 ליטרים אשר הספקו היה 360 כ"ס בדור הראשון, ו-380 כ"ס ב-GT3 דור שני. ב-2003 הציגה פורשה את גרסת ה-GT3 RS, גרסה קלת משקל עוד יותר מה-GT3 הרגילה, אשר כללה שימוש רחב בסיבי פחמן, בלמים קרמיים, כמו גם בשמשה אחורית עשויה פוליקרבונט.
בנוסף, הציגה פורשה את גרסת ה-GT2 לסדרת ה-996, גרסת מרוצים חזקה וקלת משקל נוספת, אשר נבנתה על בסיס דגם ה-996 טורבו, לעומת ה-GT3 אשר נבנתה על בסיס הקאררה הסטנדרטית. מנוע ה-GT2 היה מנוע ה-3.6 של דגם הטורבו, עם הספק משופר של 462 כ"ס בדור הראשון, ו-482 כ"ס בדור השני, כאשר היא מאיצה מ-0 ל-100 קמ"ש ב-3.7 שניות. גרסאות ה-GT3 וה-GT2 הוצעו עם תיבות הילוכים ידניות בלבד בעלות שישה הילוכים.
911GT1

הפורשה 911GT1 היא מכונית שפותחה בשנת 1996 על ידי פורשה על מנת להתחרות בקטגוריית ה-GT1 במרוץ 24 השעות של לה מאן, ולהחליף את מכוניות המרוץ של החברה ה-GT2 Evo ואת הפורשה 962. ה-GT1 התמודדה ישירות מול המקלארן F1. כדי שה-GT1 תקבל אישור להתחרות, פורשה נדרשה לייצר 25 יחידות תקניות וחוקיות לכביש. ה-GT1 נבנתה ב-3 גרסאות כאשר הספק המכוניות היה בין 600–700 כ"ס, זמן האצה מ-0 ל-100 קמ"ש שארך 3.3 שניות, ומהירות מרבית של 330 קמ"ש. בגרסת הכביש הספק המנוע עמד על 536 כ"ס, זמן האצה מ-0 ל-100 קמ"ש שארך 3.9 שניות, ומהירות מרבית של 310 קמ"ש.
בשנת 1998 פותחה גרסת GT1 911 חדשה, אשר זכתה במרוץ 24 השעות של לה מאן לשנת 1998.
ה-911 במרוצי ראלי

בעקבות מיקום המנוע ב-911 מאחורי הציר האחורי נוטה המכונית להתאפיין כבעלת אופי "עצבני" ולא צפוי, אך בידי הנהג המנוסה מאפיינים אלו יכולים להתממש לכדי נהיגה מהירה ביותר. בעקבות כך זכה דגם ה-911 להצלחה מרובה במרוצי ראלי חשובים, ביניהם ראלי מונטה קרלו וראלי קורסיקה כמרוצי אספלט ובראלי שוודיה במרוץ מושלג.
ה-911 במרוצי ראלי > ראלי פאריס-דאקאר 1984

בשנת 1984 הציגה פורשה את הפורשה 953. הפורשה 953 היא גרסת שטח של הפורשה 911 אשר שונתה ונבנתה מחדש על מנת להתחרות במרוץ הראלי פאריס-דאקאר לשנת 1984. ה-953 אשר משקלה היה 1,247 ק"ג, הייתה בעלת מערכת הנעה כפולה ותיבת הילוכים ידנית. מנוע הרכב היה מנוע בוקסר אחורי בעל 6 צילינדרים אשר הספקו היה 300 כ"ס. כמו כן, על מנת לאפשר לרכב לנסוע בתנאי שטח קשים, מערכת המתלים של הרכב שופרה מאוד. הפורשה 953 ידעה הצלחה רבה וזכתה במקום הראשון במרוץ הראלי פאריס-דאקר לשנת 1984. ה-953 החולפה בשנת 1985 על ידי הפורשה 959.
הערות שוליים

↑  http://www.carmagazine.co.uk/car-news/industry-news/the-porsche-911-the-car-that-shouldnt-work-but-does/
↑  Porsche Cars North America - Press - About Porsche - Dr. Ing. h.c. F. Porsche AG
↑  Porsche 911 GT3 Cup most successful race car now suitable for wider range of motorsport
↑  New Porsche 911 GT3 Cup Race Car To Debut In Frankfurt
↑  Porsche 911 Carrera S | First Drives | Auto Express
↑  http://books.google.co.il/books/about/Porsche_911.html?id=_boHWLDc0PsC&redir_esc=y
↑  Porsche 911: A Timeline of the World's Most Famous Sports Car - Carscoops
↑  מגזין Motocar - תורת דרווין גרסה 911
↑  תומר הדר, איזו מכונית ספורט תשכרו בחו"ל, באתר כלכליסט, 8 ביולי 2008
↑
↑  נעם וינד, ‏ב' זה בלי גג, באתר ‏מאקו‏, 12 באוגוסט 2011
↑  This Just In: Model T Gets Award - New York Times
↑  http://www.total911.com/technology-explained-mezger-engine
↑  http://www.edmunds.com/porsche/911/history
↑  http://www.porsche.com/usa/accessoriesandservices/classic/models/911-f/911-f-901
↑  https://www.engadget.com/2011/02/23/the-technology-of-the-porsche-911-video
↑  https://www.classicdriver.com/en/article/cars/it-too-late-buy-porsche-911-carrera-rs-27
↑  http://www.topgear.com/car-news/frankfurt-motor-show/gallery-brief-history-porsche-911#5
↑  המכונית הספורטיבית הנמכרת ביותר ב-2017 היא..., באתר cars.sport5.co.il
| --- | --- |
בקרת זהויות :  NLI: 987007565598705171  GND: 4139256-5  NKC: ph1172171 
בניגוד למקובל מנוע הפורשה 911 מותקן בתא שמאחורי הגלגלים האחוריים של הרכב (תא המטען האחורי בכל מכונית אחרת)
911S
911 מאחור במוזיאון החברה בשטוטגרט
סביבת הנהג
פורשה קאררה RS שנת 1973
RSR 3.0 של קבוצת המרוצים קריימר
קאררה RSR 2.1 טורבו במהלך מרוץ 1000 הק"מ של נורבורגרינג 1974
911 קאררה 2.7 משנת 1975
קאררה 3.0 משנת 1976
פורשה 911 טורבו סימן 930
פורשה 934
פורשה 935
911SC
פורשה 911 קבריולה
911 קאררה 3.2
פורשה 964
פורשה 964 טורבו בגרמניה
פורשה 993 טארגה
פורשה 993TT בפרנקפורט
996 קאררה 4S
פורשה 996 GT3RS
פורשה 997
997 GT3 RS
פורשה GT3 במסלול הוקנהיימרינג
פורשה 991
פורשה 911 (991) טרגה 4
פורשה 911 (991) טורבו S
פורשה 911 GT1
פורשה 953 מנצחת הראלי דאקאר לשנת 1984
סטפן פריק

| --- | --- |

סטפן פריק, 2007
 לידה:  30 בספטמבר 1964 (בן 60) פיטסבורג, פנסילבניה
 מידע כללי
 בשירות:  אסטרונאוט בשירות נאס"א
 לאום:  ארצות הברית ארצות הברית
 השכלה:  בית הספר של הצי ללימודים מתקדמים  האקדמיה הימית של ארצות הברית  בית הספר לטייסי ניסוי של הצי האמריקאי  Pine-Richland High School 
 תקופת השירות:  1994–2015 (כ־21 שנים)
 דרגה:  קפטן
 זמן שהייה בחלל:  23 ימים ו-14 שעות.
 עיסוק נוכחי:  מהנדס
 ביוגרפיה בנאס"א:  סטפן פריק
 משימות
 STS-110 STS-122
  
 עיטורים
  צלב התעופה המצוינת  מדליית השירות הראוי לשבח של מחלקת ההגנה  מדליית האוויר  מדליית הטיסה בחלל של נאס"א (פעמיים)
 
סטפן פריק (באנגלית: Stephen Nathaniel Frick; נולד ב-30 בספטמבר 1964) הוא טייס חלל אמריקאי שהשתתף ב-2 טיסות של מעבורת חלל.
ביוגרפיה

סטפן פריק נולד בפיטסבורג, קליפורניה וסיים לימודי בית ספר בשנת 1982. בשנת 1984 הוא סיים לימודי תואר ראשון בהנדסת אווירונאוטיקה באקדמיה הימית של ארצות הברית ובשנת 1994 סיים לימודי תואר שני בבית הספר של הצי ללימודים מתקדמים
בשנת 1986 התגייס סטקרו לצי ארצות הברית וסיים קורס טיס. הוא היה טייס מקדונל דאגלס F/A-18 הורנט ושירת בבסיסי החיל בנושאת מטוסים סראטוגה. פריק השתתף במלחמת המפרץ. בשנת 1994 הוא קיבל הסמכה כטייס ניסוי.
פעילותו בנאס"א

ב-1996 התקבל פריק לקורס להכנת אסטרונאוטים במרכז החלל ג'ונסון. לאחר סיום הקורס הוא כיהן במספר תפקידים בצוותי קרקע.
באפריל 2002 הוא היה טייס של מעבורת החלל אטלנטיס במשימה STS-110 (מייקל בלומפילד היה מפקד צוות). המטרה של המשימה הייתה להתקין חלק ה-S0 Truss, שנותן תמיכה למבנה התחנה.
בפברואר 2008 הוא היה מפקד צוות מעבורת החלל אטלנטיס במשימה STS-122. המטרה העיקרית הייתה להביא לתחנת החלל מודול קולומבוס והחלפת חלק מציית תחנת החלל.
פריק עזב את נאס"א בשנת 2015.
לאחר נאס"א

לאחר שירות ביחידת האסטרונאוטים פריק החל עבודה בלוקהיד מרטין.
הערות שוליים

↑  סטפן פריק, באתר American Institute of Aeronautics and Astronautics
גרגורי בוינגטון

| --- | --- |

גרגורי בוינגטון
 לידה:  4 בדצמבר 1912 קור ד'אלן, ארצות הברית 
 פטירה:  11 בינואר 1988 (בגיל 75) פרזנו, ארצות הברית 
 מקום קבורה:  בית הקברות הלאומי ארלינגטון 
 מדינה:  ארצות הברית 
 כינוי:  פאפי
 השכלה:  אוניברסיטת וושינגטון  Lincoln High School 
 השתייכות:  חיל הנחתים האמריקניחיל הנחתים של ארצות הברית
 תקופת הפעילות:  1934–1947 (כ־13 שנים)
 דרגה:  קולונל
 תפקידים בשירות
 מפקד טייסת חיל הנחתים 112  מפקד טייסת חיל הנחתים 214, הכבשה השחורה
 פעולות ומבצעים
 מלחמת העולם השנייה: קרב גוודלקנל
 עיטורים
 מדליית הכבוד צלב הצי לב הארגמן
 
גרגורי בוינגטון (באנגלית: Gregory Boyington; ‏4 בדצמבר 1912 - 11 בינואר 1988) היה קולונל בחיל הנחתים של ארצות הברית, והוא נודע בעיקר בשל פועלו כמפקד טייסת נחתים במהלך מלחמת העולם השנייה, בה פיקד על טייסת חיל הנחתים 214 שנודעה בכינוי "הכבשה השחורה" . בעבור האופן שבו פיקד על הטייסת ולחם במהלך המלחמה עוטר בוינגטון במדליית הכבוד ובצלב הצי.
חייו

בוינגטון נולד וגדל באיידהו. לאחר שסיים את לימודיו התיכוניים למד הנדסת אווירונאוטיקה באוניברסיטת וושינגטון שבסיאטל ועבר קורס קציני מילואים בצבא ארצות הברית. בשנת 1934 סיים את לימודיו, הוסמך כמהנדס והוצב כקצין בדרגת סגן ביחידת תותחני חוף.
חייו > קריירה צבאית

בשנת 1935 עבר לחיל הנחתים ושובץ כקצין מילואים. בשנת 1937 הוסמך כטייס קרב בחיל הנחתים והתגייס לשירות קבע בחיל. בשנת 1941 התנדב לשרת בטייסת הנמרים המעופפים שבפיקוד קלייר שנו ולחם כנגד היפנים. לאחר המתקפה על פרל הארבור עזב את הטייסת ושב לשורות חיל הנחתים בדרגת מייג'ור ושימש כקצין המבצעים של טייסת 122 וכמפקד טייסת 112 של החיל. בספטמבר 1943 מונה למפקד טייסת חיל הנחתים 214 שנודעה בכינוי הכבשה השחורה, טייסת F4U קורסייר. הטייסת בפיקודו הצטיינו בקרבות בזירת האוקיינוס השקט. בוינגטון הפיל 26 מטוסים בקרבות אוויר ואנשיו סיפקו סיוע צמוד לכוחות הנחתים שלחמו על הקרקע. בשנת 1944 הופל מטוסו במהלך משימה מעל רבאול ונפל בשב היפני. הוא שוחרר בתום המלחמה. על גבורתו עוטר בוינגטון במדליית הכבוד ובצלב הצי. הוא פרש מן החיל בדרגת קולונל בשנת 1947.
בשנת 1988 נפטר ונקבר בבית הקברות הלאומי ארלינגטון.
הערות שוליים

↑  F. E. Walton, Once They Were Eagles: The Men of the Black Sheep Squadron (University Press of Kentucky, 1996), ISBN 0-8131-0875-6, p. 189.
↑  גרגורי בוינגטון, "קרבות אוויר בשמי סין", ביטאון חיל האוויר, גיליון 66, ‏ נובמבר 1964, עמודים 130-142.
| --- | --- |
בקרת זהויות :  BnF: cb161940438 (data)  CiNii: DA06230808  GND: 118932292  ISNI: 0000 0000 7780 1587  LCCN: n88054552  NARA: 10571557  NDL: 00463641  NKC: xx0004226  NTA: 097271551  SNAC: w6kj1bqj  SUDOC: 143186701  VIAF: 85330799   WorldCat (עם VIAF): 85330799
Blackbird

| --- | --- |

 שיר בביצוע הביטלס
 מתוך האלבום The Beatles
 יצא לאור:  22 בנובמבר 1968
 תאריך הקלטה:  11 ביוני 1968
 סוגה:  פולק רוק
 שפה:  אנגלית 
 אורך:  2:18
 חברת תקליטים:  אפל רקורדס
 כתיבה:  לנון-מקרטני
 לחן:  ג'ון לנון, פול מקרטני 
 הפקה:  ג'ורג' מרטין
 
"Blackbird" (בעברית: "שחרור"; מילולית: "ציפור שחורה") הוא שיר של הביטלס, שנכתב על ידי פול מקרטני, אך הקרדיט ניתן ללנון/מקרטני. ההשראה למילות השיר היו המהומות על רקע גזעי בארצות הברית בשנת 1968. השיר הופיע באלבום The Beatles (האלבום הלבן) שיצא ב-22 בנובמבר 1968. השיר הוקלט ב-11 ביוני 1968 באולפני אבי רוד והופק על ידי ג'ורג' מרטין. טכנאי הקול היה ג'ף אמריק.
השיר נוצר בהשראת הבורה במי מינור (אנ') של יוהאן סבסטיאן באך, יצירה ידועה ללאוטה, שנוגנה לעיתים קרובות על גיטרה קלאסית. בגיל ההתבגרות, מקרטני וג'ורג' הריסון ניסו ללמוד את היצירה על גיטרה כדי להוכיח את הווירטואוזיות שלהם.
ב-2006 יצא השיר באלבום LOVE כשהוא מחובר לשיר Yesterday.
השראה לכתיבת השיר

פול מקרטני מספר בכמה מראיונותיו שבילדותו הוא וחברו ג׳ורג׳ האריסון ניגנו הרבה ביחד, וכדי להראות שהם אנשים ״מתוחכמים״ ניגנו חלק מיצירתו של יוהאן סבסטיאן באך. מה שהם אהבו ביצירתו של באך, זה שהבסיס והמלודיה מתנגנים יחדיו. מאוחר יותר הם הבינו שהם ניגנו את יצירתו בצורה שגויה אך היה חלק שפול מקרטני אהב ורצה להכניס לאחד משיריו העתידיים. מאוחר יותר הוא התבסס על אותו חלק שאהב ונעזר בו ליצירת השיר Blackbird .
פול מקרטני מתאר כי בכתיבת השיר הוא לקח השראה משירתה של הציפור השחורה שהייתה ליד חלונו והעירה אותו בזריחה.
משמעות השיר

בשנת 1968 מקרטני הוציא לאור את שירו Blackbird ושיר זה הוא היה שיר תגובה לשיר ״Revolution״ של לנון, והשיר blackbird היה השיר הגדול השני שהתווסף לאלבום ״האלבום הלבן״ .
במהלך השנים היו שמועות מה משמעות השיר . אך באחד מראיונותיו ב-2005 הוא סיפר שהשיר נכתב על רקע המהומות שהיו בקרב האפרו-אמריקאים בארצות הברית לאחר רצח מרטין לותר קינג. המשפט ״You were only waiting for this moment to arise״ (בתרגום חופשי: רק חיכית לרגע הזה שייווצר) בעצם אומר שאפרו-אמריקאים הולכים לקבל את הזכויות המגיעות להם ויוכלו להיות שווים בין שווים.
המילה Blackbird גם מציינת את האישה השחורה, באנגליה ״Bird״ משמשת כינוי לאישה בסלנג בשפה האנגלית, ולכן הוא השתמש במילה blackbird על מנת להגיד בצורה אחרת על האישה השחורה.
גרסאות כיסוי

לשיר יצאו גרסאות כיסוי רבות, בהן של קרלי סיימון, ג'סי מק'קרטני, אדי ודר, בראד מלדאו, שרה מקלכלן, בובי מקפרין, ג'אקו פסטוריוס, דייב גרוהל, דייב מת'יוס בנד וביונסה, ובשנת 2010 נעשתה לשיר גרסת כיסוי בסדרה Glee.
מצעדים

| ארגון | שם | מיקום |
| --- | --- | --- |
| כאן 88 | מצעד שירי הביטלס של כאן 88 | 9 |
השתתפות

פול מקרטני - שירה, גיטרה אקוסטית וכלי הקשה.
הערות שוליים

↑  סרטון בו מקרטני מסביר את יצירת השיר
↑  Ther Blackbird Story - Paul McCartney, נבדק ב-2023-07-14 ראיון משנת 2005
↑  Zita Biberlová, The Beatles in the Context of the Hippie Movement
↑  Rolling Stone, 100 Greatest Beatles Songs, Rolling Stone, ‏2020-04-10 (באנגלית אמריקאית)
↑  הקלטת השיר Blackbird, באתר www.thebeatles.co.il
↑  Paul McCartney – Blackbird (The Beatles) | Het verhaal achter het nummer, נבדק ב-2023-07-14
↑  Paul McCartney Breaks Down His Most Iconic Songs | GQ, נבדק ב-2023-07-14
↑  מצעד שירי הביטלס של כאן 88
ֿ
| הביטלס |
| --- | --- | --- |
ג'ון לנון • פול מקרטני • ג'ורג' האריסון • רינגו סטאר
פיט בסט • סטיוארט סאטקליף • לנון-מקרטני
| אלבומי אולפן | Please Please Me‏ (1963) • With the beatles‏ (1963) • A Hard Day's Night‏ (1964) • Beatles for Sale‏ (1964) • !Help‏ (1965) • Rubber Soul‏ (1965) • Revolver‏ (1966) • Sgt. Pepper's Lonely Hearts Club Band‏ (1967) • Magical Mystery Tour‏ (1967) • The Beatles‏ (1968) • Yellow Submarine‏ (1969) • Abbey Road‏ (1969) • Let It Be‏ (1970) |  |
| סרטים | ‏A Hard Day's Night‏ (1964) • !Help‏ (1965) • Magical Mystery Tour ‏(1967) • Yellow Submarine ‏ (1968) • Let It Be ‏(1970) • The Beatles: Get Back ‏(2021) |  |
| הנהלה | אלן ויליאמס • בריאן אפשטיין • אלן קליין • אפל רקורדס |  |
| הפקה | ג'ורג' מרטין • ג'ף אמריק • פיל ספקטור • נורמן סמית' • אלן פרסונס • אולפני אבי רוד |  |
| ערכים נוספים | ערכים נוספים |  |
|  | The Quarrymen • ביטלמניה • ריצ'רד לסטר • תאוריית הקשר על מותו של פול מקרטני • מסע הקסם המסתורי • קלאוס פורמן • יוקו אונו • אנתולוגיה • רצח ג'ון לנון • LOVE • פיליפ נורמן • סיד ברנשטיין • החיפושית החמישית • הופעת הביטלס על הגג • פירוק הביטלס |  |
דיסקוגרפיה של הביטלס • שירי הביטלס
| --- | --- |
בקרת זהויות :  NLI: 987012672459205171  LCCN: no2023054816  MusicBrainz work: 8a9cc43c-2958-36a1-b9e9-0afd8a346285   WorldCat (עם LCCN): no2023-054816
Snowman (שיר)

| --- | --- |

 סינגל שיווקי בביצוע סיה
 מתוך האלבום Everyday Is Christmas
 יצא לאור:  9 בנובמבר 2017
 תאריך הקלטה:  מאי 2017
 סוגה:  פופ • חג המולד
 שפה:  אנגלית
 אורך:  2:45
 חברת תקליטים:  אטלנטיק • מאנקי פאזל
 כתיבה:  סיה, גרג קורסטין
 הפקה:  גרג קורסטין
"Snowman" (בעברית: "איש שלג") הוא סינגל שיווקי שהוקלט על ידי הזמרת-יוצרת האוסטרלית סיה, מתוך אלבום האולפן השמיני שלה, Everyday Is Christmas. השיר בדומה לשאר שירי האלבום, הוא שיר חג מולד. השיר הפך לפופולרי בדצמבר 2020 בעקבות אתגר בטיקטוק.
אף על פי שלא יצא כסינגל, הצליח השיר להגיע למקום הראשון במצעד שבפינלנד.
רקע וכתיבה

"Snowman" הוכרז ברשתות החברתיות של סיה ב-7 בנובמבר 2017 והיה זמין להורדה דיגיטלית ב-9 בנובמבר 2017. כמו כן, הוא הופץ כסינגל שיווקי מתוך Everyday Is Christmas. סיה ביצעה את "Snowman" בתוכנית הטלוויזיה "המופע של אלן דג'נרס", ובגמר העונה ה-15 של סדרת הטלוויזיה האמריקאית "The Voice".
בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-130 מיליון השמעות.
וידאו קליפ

טרם יצא הווידאו קליפ המלא של השיר, העלתה סיה לערוץ ה-Vevo שלה את האודיו המלא של השיר, המציג לאורכו את מילותיו של השיר ואת עטיפתו של האלבום, Everyday Is Christmas. נכון לדצמבר 2020, מונה הצפיות של הקליפ עומד על כ-58 מיליון צפיות.
הווידאו קליפ הרשמי של השיר שפורסם בשנת 2020, צבר למעלה מ-23 מיליון צפיות.
מיקומי שיא

|   ‏‏‏  מצעדים ודירוגים (2017–2023)> מדינה |   ‏‏‏  מצעדים ודירוגים (2017–2023)> מצעד |   ‏‏‏  מצעדים ודירוגים (2017–2023)> מיקום שיא |   ‏‏‏  מצעדים ודירוגים (2017–2023)>  |
| --- | --- | --- | --- |
|  עולמי | בילבורד גלובל 200 | 13 |  |
|  עולמי | בילבורד גלובל ללא ארצות הברית | 8 |  |
|  אוסטריה | Ö3 אוסטריה טופ 40‏ | 20 |  |
|  אוסטרליה | מצעד הסינגלים האוסטרלי | 35 |  |
|  אירלנד | מצעד הסינגלים האירי | 40 |  |
|  ארצות הברית | בילבורד הוט 100 | - |  |
|  ארצות הברית | מצעד שירי החג הדיגיטליים | 3 |  |
|  גרמניה | GfK – טופ 100 | 20 |  |
|  הולנד | מצעד 40 הסינגלים ההולנדיים | - |  |
|  הולנד | מצעד 100 הסינגלים ההולנדיים | 25 |  |
|  הונגריה | Rádiós Top 40 | 10 |  |
|  הממלכה המאוחדת | מצעד הסינגלים הבריטי | 78 |  |
|  ולוניה | אולטראטופ 40 | 4 |  |
|  מלזיה | RIM | 3 |  |
|  נורווגיה | VG-lista | 3 |  |
|  ניו זילנד | המצעד הניו זילנדי הרשמי | 27 |  |
|  סלובקיה | ČNS IFPI | 13 |  |
|  פינלנד | המצעדים הפיניים הרשמיים | 1 |  |
|  צ'כיה | ČNS IFPI | 12 |  |
|  צרפת | SNEP | 48 |  |
|  קוריאה הדרומית | סירקל צ'ארט | 15 |  |
|  קנדה | קנדה הוט 100 | 20 |  |
|  שוודיה | סוורייטופליסטן | 36 |  |
|  שווייץ | המצעד השווייצרי | 14 |  |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |   ‏‏‏  מצעדי סוף שנה (2021)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | המצעד הבינלאומי השנתי של וואלה, אקו 99 וטיקטוק | 19 |  |
נתוני מכירות

| אזור | תואר | מכירות |
| --- | --- | --- |
| פולין (ZPAV) | 4× פלטינה | 80,000 |
סיכום
| בכל העולם | — | 80,000 |
היסטוריית יציאות לאור

| מדינה | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 9 בנובמבר 2017 | הזרמת מוזיקה • הורדה דיגיטלית | רגילה | אטלנטיק • מאנקי פאזל |  |
| עולם | 9 בדצמבר 2020 | וידאו סטרימינג | גרסת טיקטוק איטית | אטלנטיק • מאנקי פאזל |  |
אלן פוינדקסטר

| --- | --- |

אלן פוינדקסטר, 2006
 לידה:  5 בנובמבר 1961 פסדינה, קליפורניה
 פטירה:  1 ביולי 2012 (בגיל 50) פלורידה
 מידע כללי
 בשירות:  אסטרונאוט בשירות נאס"א
 לאום:  ארצות הברית ארצות הברית
 השכלה:  המכון הטכנולוגי של ג'ורג'יה  Coronado High School  בית הספר לטייסי ניסוי של הצי האמריקאי  בית הספר של הצי ללימודים מתקדמים  Pensacola State College 
 עיסוקים נוספים:  טייס ניסוי
 תקופת השירות:  1998–2010 (כ־12 שנים)
 דרגה:  קפטן
 זמן שהייה בחלל:  27 ימים 21 שעות ו-9 דקות
 ביוגרפיה בנאס"א:  אלן פוינדקסטר
 משימות
 STS-122,‏ STS-131
  
 עיטורים
  לגיון ההצטיינות  צלב התעופה המצוינת   מדליית השירות העילאי של מחלקת ההגנה    מדליית השירות הראוי לשבח של מחלקת ההגנה   מדליית הטיסה בחלל של נאס"א (פעמיים)
 
אלן פוינדקסטר (באנגלית: Alan G. Poindexter;‏ 5 בנובמבר 1961 – 1 ביולי 2012) היה טייס קרב ואסטרונאוט בתוכנית מעבורות החלל של נאס"א.
ביוגרפיה

אלן פוינדקסטר נולד בפסדינה שבקליפורניה. אביו היה ג'ון פוינדקסטר, יועץ לביטחון לאומי בממשל רונלד רייגן. בשנת 1979 אלן פוינדקסטר סיים בית ספר ובשנת 1983 סיים לימודי תעודה. בהמשך הוא למד במכון הטכנולוגי של ג'ורג'יה אותו סיים עם תואר ראשון בהנדסת אווירונאוטיקה בשנת 1986.
לאחר סיום הלימודים פוינדקסטר התגייס לצי ארצות הברית וסיים קורס טיס. הוא התחיל לשרת כטייס "F-14 טומקט" והשתתף במשימות מבצעיות במפרץ הפרסי. בשנת 1993 הוא התחיל ללמוד תואר שני בבית הספר של הצי ללימודים מתקדמים וסיים לימודים בשנת 1995. לאחר הלימודים הוא קיבל הסמכה של טייס ניסוי.
פוינדקסטר ביצע כ-4,000 שעות טיסה ב-30 מטוסים וביצע כ-450 נחיתות על נושאת מטוסים.
שירות בתחום החלל

בשנת 1998 פוינדקסטר נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.
פוינדקסטר היה אמור לטוס לחלל במסגרת משימה STS-120 אך היא נדחתה בעקבות אסון קולומביה. ביולי 2006 הוא טס לחלל כטייס במשימה STS-122 במעבורת החלל אטלנטיס (סטפן פריק היה מפקד צוות). המטרה העיקרית הייתה להביא לתחנת החלל הבין-לאומית מודול קולומבוס.
באפריל 2010 פוינקסטר היה מפקד צוות של משימת STS-131 של מעבורת החלל דיסקברי. ציוד מעבדה בעזרת המודול הלוגיסטי הרב תכליתי "לאונרדו". בנוסף, היא הביאה מבנה נשיאה רב תכליתי קל משקל לנשיאת ניסויים. משימה זו הביאה גם ציוד שישמש לתצפית על כדור הארץ מחלונות התחנה, כדי לעקוב אחר שינויי אקלים ונזקי מזג אוויר לגידולים חקלאיים. הסמליל של מערכת זו, המכונה WORF, מכיל את שמו של וורף, דמות מתוך מסע בין כוכבים, בשפת קלינגון. מתקן נוסף,  המכונה MARES, מתוכנן לעקוב אחר השינויים בגופם של האסטרונאוטים כתוצאה מתנאי חוסר המשקל בחלל.
בדצמבר 2010 פוינקסטר פרש מנאס"א.
לאחר פרישה מנאס"א

לאחר הפרישה פוינדקסטר מונה לתפקיד ניהולי בבית הספר של הצי ללימודים מתקדמים.
ביולי 2012 היה מעורב בתאונת אופנוע ים ונפטר בבית חולים.
הערות שוליים

↑  Topic:   STS-131/ISS 23: WORF (Klingon) patch, באתר collectSPACE,‏ 1 באפריל 2010
הבטה גיורגיס

הבטה גיורגיס
פיטאוורארי הבתה גיורגיס דינאגדה המכונה גם "אבא מלא" היה בן לעם האורומו שעלה לגדולה בחצר מנליק וכיהן כמושל קאפה. משהרכיב מנליק ממשלה ב-1907 מונה לשר המלחמה והמשיך להחזיק במשרה זו גם בתקופת זאודיתו ליג' אייאסו והיילה סלאסי (כמעט 30 שנה).
לאחר מותו של מנליק פעל הן נגד הניסיונות של טאיתו בטול והן נגד שלטונו של ליג' ייאסו ובכך סייע לעלייתו של היילה סלאסי, ואולם לאחר מכן התייצב נגדו בתביעה שלא לעשות רפורמות של ממש.
מותו ב-1926 סלל את הדרך לקיסרותו האבסולוטית של היילה סלאסי.
| --- | --- |
בקרת זהויות :  LCCN: no2005082371  VIAF: 73592115   WorldCat (עם VIAF): 73592115